cyanic-selkie/wikianc huggingface dataset:
বিভিন্ন পুরাণে শনি দেবতা
কালিকা পুরাণ
সতীর দেহত্যাগের পর, মহাদেব তীব্র রোদন করতে থাকলে, তার চোখ থেকে বিপুল পরিমাণ জলরাশি নির্গত হতে থাকে। এই জলরাশি পৃথিবীতে পতিত হলে- ভূমণ্ডল দগ্ধ হবে। এই কারণে দেবতাদের অনুরোধে শনি এই জল গ্রহণ করেন। কিন্তু শনি এই জল ধারণে অসমর্থ হয়ে জলধার নামক পর্বতে নিক্ষেপ করেন। এই জল পরে বৈতরণী নামে প্রবাহিত হয়েছে। [ ৯-৩৭। অষ্টাদশোহধ্যায়। কালিকা পুরাণ]
বোমডিলা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২১৭ মিটার (৭২৭৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বোমডিলা শহরের জনসংখ্যা হল ৬৬৮৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বোমডিলা এর সাক্ষরতার হার বেশি।
কাউখালী সরকারি মহাবিদ্যালয়
কাউখালী সরকারি মহাবিদ্যালয় বাংলাদেশের পিরোজপুর জেলার কাউখালী উপজেলার অন্তর্গত একটি সরকারি শিক্ষাপ্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
বোমডিলা
জনসংখ্যার উপাত্ত
এই শহরের জনসংখ্যার ১৩% হল ৬ বছর বা তার কম বয়সী।
কাউখালী সরকারি মহাবিদ্যালয়
বিবরণ
কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ২০১৫ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
বিধবা বিবাহ
দ্য হিন্দু উইডো'স রিম্যারেজ অ্যাক্ট, ১৮৫৬ আইনটি ২৬ জুলাই ১৮৫৬ এ আইন প্রণয়ন করা হয়েছিল। ইস্ট ইন্ডিয়া কোম্পানির শাসনাধীন সময়ে তখনকার ভারতের গভর্নর জেনারেল লর্ড ডালহৌসির সহায়তায় ভারতবর্ষের সকল বিচারব্যবস্থায় হিন্দু বিধবাদের পুনর্বিবাহ বৈধ করা হয়েছিল। বিদ্যাসাগরের প্রচেষ্টায় তৎকালীন বড়লাট লর্ড ক্যানিং আইন প্রণয়ন করে বিধবা বিবাহ কে আইনি স্বীকৃতি দেন। লর্ড উইলিয়ম বেন্টিনয়ের দ্বারা সতীদাহ বিলুপ্ত করার পর এটিই প্রথম বড় সমাজ সংস্কার আইন।.
পারিবারিক সম্মান ও পারিবারিক সম্পত্তির কথা বিবেচনা করে, উচ্চ-বর্ণবাদী হিন্দু সমাজ দীর্ঘদিন ধরে বিধবা, এমনকি শিশু ও কিশোর-কিশোরদের পুনর্বাসনের বা বিয়ের অনুমতি দেয়নি, যার ফলে তাদের অনেক নিষ্ঠুর ও বঞ্চনার জীবনযাপন করতে হত। ১৮৫৬ সালের হিন্দু বিধবা পুনর্বিবাহ আইন  একজন হিন্দু বিধবার উত্তরাধিকারের জন্য কিছু ক্ষতির বিরুদ্ধে আইনি সুরক্ষা প্রদান করেছিল, যদিও, আইনের অধীনে বিধবা তার মৃত স্বামীর উত্তরাধিকার ত্যাগ করে। বিশেষ করে এই আইন করার লক্ষ্য ছিল কিছু হিন্দু বিধবা শিশুর জন্য, যার স্বামী বাড়িতে যাবার আগে বিধবা হয়ে যেতো।
উচ্চ-বর্ণের হিন্দু সমাজ দীর্ঘদিন যাবৎ বিধবাদের পুনরায় বিবাহের অনুমোদন দেয় নি। বিধবারা এমনকি যারা শৈশবে বা কৈশোরে বিধবা হয়েছিলেন তারাও বৈরাগ্য ও কঠোর ত্যাগস্বীকার করে জীবনযাপন করবেন এমনটাই প্রত্যাশিত ছিল। তথাকথিত পরিবারের সম্মান ও পারিবারিক সম্পত্তি রক্ষা করার জন্য এরকম নিয়ম করা হয়েছিল। পণ্ডিত ঈশ্বর চন্দ্র বিদ্যাসাগরের অকালন্ত প্রচেষ্টায় ব্রিটিশ সরকার ভারতে হিন্দু বিধবা পুনর্বিবাহ আইন, ১৮৫৬, প্রণয়ন করে যার মাধ্যমে বিধবাদের উত্তরাধিকারসূত্রে প্রাপ্য সম্পত্তির অধিকার ইত্যাদি সামাজিক রক্ষাকবচ প্রদান করা হয়।
পটভূমিকা
সতীদাহ প্রথা মূলত হিন্দু ধর্মের কোনো মৌলিক বিধান নয়; পৌরাণিক কাহিনি থেকেই এর সূত্রপাত। কথিত আছে দক্ষ রাজার কন্যা শিবের স্ত্রী সতী ,স্বামীর সাথে জ্বলন্ত চিতায় আত্মাহুতি দেন। আর তখন থেকেই মূলত হিন্দু ধর্মে এই অপসংস্কৃতির অনুপ্রবেশ।                                                                                                                                            বিদ্যাসাগর প্রাথমিক ভাবে কেন বিধবা বিবাহ  নিয়ে এগিয়ে আসেন তা নিয়ে উনিশ শতকে তার দুই জীবনীকার বিহারীলাল সরকার এবং চণ্ডীচরণ বন্দ্যোপাধ্যায়ের ভাষ্য আলাদা। তার ছোট ভাই শম্ভুচন্দ্র বিদ্যারত্নের বক্তব্যটিই অনেকে বেশি গ্রহণযোগ্য মনে করেন (‘বিদ্যাসাগর-জীবনচরিত ও ভ্রমনিরাস’)। চণ্ডীচরণের মতে, সংস্কৃত কলেজের অধ্যাপক শম্ভুচন্দ্র বাচস্পতির বালিকাবধূর অকালবৈধব্য বিদ্যাসাগরকে এই ‘মহৎ কর্মে ব্রতী’ হওয়ার জন্য প্রাণিত করে। বিহারীলাল লিখেছেন, বীরসিংহে বিদ্যাসাগরের এক বাল্যসহচরী ছিল। সে অকালে বিধবা হয়। এক দিন তিনি শুনলেন একাদশী বলে মেয়েটি সারা দিন খায়নি। আর শুনে তিনি কেঁদেই ফেললেন। তবে এই দুটো ঘটনাই তার ছাত্রজীবনে ঘটা। আর শম্ভুচন্দ্র যা বলছেন তা তার কর্মজীবনের শেষ দিকের। ঘটনা এ রকম যে, এক দিন বিদ্যাসাগর বাড়ির চণ্ডীমণ্ডপে বসে বাবার সঙ্গে স্থানীয় বিদ্যালয়গুলোর অবস্থা সম্পর্কে যখন আলোচনা করছেন, তখনই তার মা ‘রোদন করিতে করিতে’ সেখানে এসে ‘একটি বালিকার বৈধব্য-সংঘটনের উল্লেখ করত,’ তাকে বললেন ‘তুই এত দিন যে শাস্ত্র পড়িলি, তাহাতে বিধবাদের কোনও উপায় আছে কিনা?’ তার বাবাও তখন জানতে চাইলেন, ধর্মশাস্ত্রে বিধবাদের প্রতি শাস্ত্রকারেরা কী কী ব্যবস্থা করেছেন? এর পরই নাকি ‘শাস্ত্র-সমুদ্র মন্থন’ করে তিনি লিখলেন ‘বিধবাবিবাহ প্রচলিত হওয়া উচিত কিনা’ শীর্ষক প্রবন্ধটি, যা ১৮৫৪-র ফেব্রুয়ারিতে ‘তত্ত্ববোধিনী পত্রিকা’-য় প্রকাশিত হয়। ১৮৫৫-র জানুয়ারিতে প্রকাশিত হল তার ‘বিধবাবিবাহ প্রচলিত হওয়া উচিত কিনা এতদ্বিষয়ক প্রস্তাব।’ এর পরই সৃষ্টি হল প্রবল আলোড়ন। শেষে ১৮৫৬-র ২৬ জুলাই অনুমোদিত হল বিধবাবিবাহ আইন।
প্রথম বিধবাবিবাহ
নিজের শিশুকন্যার বালবৈধব্য ঘোচাতে রাজা রাজবল্লভ অনেক কাল আগে বিধবাবিবাহ প্রচলনে উদ্যোগী হয়েছিলেন, কিন্তু নবদ্বীপের পণ্ডিতসমাজের বিরোধিতায় তা বানচাল হয়ে যায়।
রাজকৃষ্ণ বন্দ্যোপাধ্যায়ের বাড়িতে ১৮৫৬ সালের ৭ ডিসেম্বর ঈশ্বরচন্দ্র বিদ্যাসাগর-এর উপস্থিতিতে প্রথম বিধবা বিবাহের অনুষ্ঠান সম্পন্ন হয়। স্বামি মারা যাওয়া পরে স্ত্রী আবার বিবাহ দেয়ার রীতি হল বিধবাবিবাহ ।
জিরপা লায়া
মুক্তিযোদ্ধা জিরপা লয়া ১৭৭৪ সালের ৩ মে তৎকালীন জঙ্গলমহল ও বর্তমান নিমডিহ ব্লকের বেরেদা গ্রামে জন্মগ্রহণ করেন। তাঁর মায়ের নাম তরুলতা সিং এবং পিতার নাম পেন্দাই সিং, যিনি বড়েদা মৌজার ঐতিহ্যবাহী পুরোহিত (লায়া) ছিলেন। জিরপা শৈশব থেকেই সাহসিকতার সাথে ঐতিহ্যবাহী অস্ত্র চালনায় দক্ষ ছিলেন।
জিরপা লয়া ও ভূমিজ বিদ্রোহ
ব্রিটিশ শাসনের অন্যায় শাসনের প্রতিবাদে নিমডিহ ব্লকের বাঁধডিহ গ্রাম থেকে ভূমিজ বিদ্রোহ শুরু হয়। গঙ্গা নারায়ণ সিং জঙ্গলমহলে সর্দার বাহনী সেনা নামে পাঁচ হাজার লোকের একটি বাহিনী গঠন করেছিলেন। ১৮৩২-১৮৩৩ সালে গঙ্গা নারায়ণ সিংয়ের পরিচয় ভারতীয় ইতিহাসে ভূমিজ বিদ্রোহের নেতা হিসাবে লিপিবদ্ধ করা হয়েছে। তিনি জিরপা লায়াকে তার সেনাবাহিনীর প্রধান সেনাপতি নিযুক্ত করেন।
এই যুদ্ধে জিরপা লায়ার যুদ্ধ দক্ষতা ও সামরিক অভিযান দেখে ব্রিটিশ সেনাবাহিনী ভীত হয়ে পড়ে। সেনাবাহিনীর সৈন্যরা কৌশল হিসেবে বর্ষাকালে ব্রিটিশ সেনাবাহিনীকে আক্রমণ করত। কারণ, প্রতিকূল আবহাওয়ায় তারা মোটরযান ব্যবহার করতে পারেনি। এমতাবস্থায় জিরপা লয়ার নেতৃত্বে সেনাবাহিনীর সদস্যরা পাহাড়, নদী, জঙ্গল পেরিয়ে ব্রিটিশ সেনাদের হত্যা করত। এ সময় তারা সেনানিবাস থেকে বন্দুক, রেশন সামগ্রী ও অন্যান্য জিনিসপত্র লুট করত। জিরপা লায়ায় বিরক্ত হয়ে ব্রিটিশ সরকার তাকে মৃত বা জীবিত ধরার জন্য এক হাজার টাকা পুরস্কার নির্ধারণ করে। ১৮৩৩ সালের ১৩ এপ্রিলে ব্রিটিশ সেনাবাহিনী কূটনীতির অধীনে পশ্চিমবঙ্গের বেরেদা গ্রামের একটি বটগাছের নিচে জিরপা লয়াকে গ্রেপ্তার করে এবং সেই দিনই ব্রিটিশ অফিসাররা তাদের দ্বারা ভীত হয়ে ফাঁসি দেয়।
সেন্ট্রাল পার্ক
সেন্ট্রাল পার্ক (Central Park) মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরের ম্যানহাটন মহানগর-বিভাগে অবস্থিত একটি নগর উদ্যান। উদ্যানটি ম্যানহাটনের আপার ওয়েস্ট সাইড ও আপার ইস্ট সাইড নামক দুইটি এলাকার মাঝখানে ৮৪৩ একর আয়তনের জায়গা জুড়ে অবস্থিত। এটি পূর্বদিকে ফিফথ অ্যাভিনিউ নামক রাজপথ, পশ্চিমে এইথ অ্যাভিনিউ, দক্ষিণে ফিফটি-নাইনথ স্ট্রিট এবং উত্তরে হানড্রেড অ্যান্ড টেনথ স্ট্রিট নামক সড়কগুলি দিয়ে সীমাবদ্ধ। সেন্ট্রাল পার্ক মার্কিন যুক্তরাষ্ট্রের সবচেয়ে বেশি পরিদর্শিত নগর উদ্যান। প্রতি বছর এখানে প্রায় ৪ কোটি লোক বেড়াতে আসেন। এখানে বহুসংখ্যক মার্কিন ও বিদেশী চলচ্চিত্রের দৃশ্যধারণ করা হয়েছে।
সেন্ট্রাল পার্ক উদ্যানটি নগর সংস্থার ভূমি অধিগ্রহণের মাধ্যমে ১৮৫৭ সালে প্রতিষ্ঠা করা হয়। এটি বেশ কয়েকবার দুর্দশায় পতিত হলেও প্রত্যেকবারই বিভিন্ন পরিচ্ছন্নতা ও উন্নয়ন প্রকল্পের মাধ্যমে এটির সৌন্দর্য ধরে রাখার প্রচেষ্টা করা হয়েছে। ১৯৬৩ সালে মার্কিন স্বরাষ্ট্র মন্ত্রণালয় উদ্যানটিকে "জাতীয় ঐতিহাসিক স্থাপনা" উপাধিতে ভূষিত করে। বর্তমানে সেন্ট্রাল পার্ক কনজার্ভেন্সি নামের একটি বেসরকারী-সরকারী যৌথ প্রকল্প উদ্যানটির দেখাশোনা করে, যার পেছনে বাৎসরিক ৬ কোটি ৫০ লক্ষ মার্কিন ডলার ব্যয় হয়।
এমিরগান মসজিদ
এমিরগান মসজিদ (Emirgan Cami) বা এমিরগান হামিদ-ই এভভেল মসজিদ (Emirgan Hamid-i Evvel Cami) হল একটি ১৮ শতকের অটোমান মসজিদ যা তুরস্কের ইস্তাম্বুলের সারিয়ার জেলার এমিরগান এলাকায় অবস্থিত।
মসজিদটি ১৭৮১ সালে উসমানীয় সুলতান প্রথম আব্দুল হামিদ (রাজত্বকাল ১৭৭৪-১৭৮৯) শুরুর দিকে তার মৃত পুত্র মেহমেদ ও হুমাসাহ কাদিনেফেন্দির মায়ের স্মরণে তৈরি করেন।মসজিদটি আনুষ্ঠানিকভাবে অটোমান ভাষায় সুলতানের নাম অনুসারে নামকরণ করা হয়। মূলত এটি একটি কমপ্লেক্সের অংশ ছিল যা এখনও বিদ্যমান বর্গাকার ফোয়ারা এবং তুর্কি স্নান, একটি বেকারি এবং একটি মিলের মতো অস্তিত্বহীন কাঠামো নিয়ে গঠিত। কমপ্লেক্সটি এমেরগুনিওলু ইউসুফ পাশার মালিকানাধীন প্রাক্তন উপকূলীয় প্রাসাদের জায়গায় নির্মিত হয়।বর্তমান মসজিদটি প্রথম আব্দুল হামিদের পুত্র সুলতান দ্বিতীয় মাহমুদ (র. ১৮০৮-১৮৩৯) দ্বারা পুনর্নির্মাণ করা হয়।
স্থাপত্য শৈলীর বিশদ বিবরণ এবং মসজিদের অলঙ্করণগুলি প্রথম আবদুল হামিদের বারোক যুগের (১৭৫৭-১৮০৮) স্থাপত্যের ও দ্বিতীয় মাহমুদের সাম্রাজ্য যুগের (১৮০৮-১৮৭৬) স্থাপত্যের সাথে সঙ্গতিপূর্ণ।স্পষ্টতই ১৮৭১ সালে প্রথম আবদুল হামিদ দ্বারা নির্মিত শিলালিপি ছাড়া মসজিদ ভবনের কোনো অংশই আসল নয়, যা সম্মানের নিদর্শন হিসেবে  রাখা হয়েছে।
বর্গাকার প্রাথমিক পরিকল্পনার মসজিদটি কাঠের ছাদসহ আশলার রাজমিস্ত্রি চত্বরে নির্মিত হয়। দুই সারিতে বড় বড় জানালা মসজিদে প্রাকৃতিক আলো দেয়। একটি নলাকার পাতলা মিনার বর্গাকার ভিত্তির উপর বারান্দাসহ মসজিদের দক্ষিণে অবস্থিত। অ্যাকান্থাস (অলঙ্কার)-ধরনের পাতার অলঙ্কার এবং মিনারের অন্যান্য অলঙ্করণ ১৯ শতকের মিনারের বৈশিষ্ট্যকে ইঙ্গিত করে। একটি দোতলা সুলতানের প্যাভিলিয়ন মসজিদের পূর্ব দেয়ালে পৃথক প্রবেশদ্বার দিয়ে সংযুক্ত। একটি বে উইন্ডো ছয়টি কলাম দ্বারা সংযুক্ত যা সুলতানের জন্য বিশ্রাম কক্ষ হিসেবে কাজ করে। মসজিদের আঙ্গিনার উত্তর কোণে অবস্থিত শাদিরভান উপরে থুলুথ-তে লেখা দুই লাইনের কাব্যিক শিলালিপি অনুসারে এটি রেবগিগুল হানিম নামক গৃহকর্মচারী প্রধানকে দান করা হয়েছিল যিনি ওয়ালি এবং ওসমানীয় মিশরের খেদিভ কাভালালি মেহমেত আলী পাশা (১৮০৫-১৮৪৮) এর বিবি।
মুজিব: একটি জাতির রূপকার
মুজিব: একটি জাতির রূপকার হলো শ্যাম বেনেগল পরিচালিত ভারত-বাংলাদেশ যৌথ প্রযোজনায় নির্মিত একটি বাংলা ভাষার জীবনীসংক্রান্ত চলচ্চিত্র। চলচ্চিত্রটিতে আরিফিন শুভ বঙ্গবন্ধু নামে খ্যাত বাংলাদেশের প্রথম রাষ্ট্রপতি শেখ মুজিবুর রহমানের চরিত্রে অভিনয় করেছেন, যাকে ১৯৭৫-এর অভ্যুত্থানের সময় সপরিবারে হত্যা করা হয়।
মুজিববর্ষ উপলক্ষে এই চলচ্চিত্র নির্মাণ করা হয়েছে। এই চলচ্চিত্রের নির্মাণ ব্যয় ৮৩ কোটি টাকা। বাংলাদেশ মোট অর্থের ৫০ কোটি ও ভারত ৩৩ কোটি টাকা দিয়েছে। আরিফিন শুভ, নুসরাত ইমরোজ তিশা ও জায়েদ খান চলচ্চিত্রে অভিনয়ের জন্য মাত্র BDT১ পারিশ্রমিক হিসেবে নিয়েছেন। চলচ্চিত্রটির প্রযোজনা ১৮ মার্চ ২০২০ তারিখে তথা বঙ্গবন্ধুর জন্মবার্ষিকীর পরের দিন শুরু হওয়ার কথা ছিলো। কিন্তু কোভিড-১৯ মহামারীর ফলে চলচ্চিত্রের কাজে দেরি হয়।
শ্যাম বেনেগল জানিয়েছেন যে এই চলচ্চিত্র পরিচালনার সুযোগ পেয়ে তিনি আনন্দিত, ভারতের বন্ধু হিসেবে তিনি বঙ্গবন্ধুর প্রশংসাও করেন। চলচ্চিত্রটির ব্যাপারে মন্তব্য করতে গিয়ে বঙ্গবন্ধুর কন্যা বাংলাদেশের প্রধানমন্ত্রী শেখ হাসিনা ইতিবাচক ছিলেন। শ্যাম বেনেগল পরিচালিত চলচ্চিত্রের ব্যাপারে তিনি আশা করেন যে এটি বাংলাদেশের চলচ্চিত্রের ইতিহাসে অবিস্মরণীয় হয়ে থাকবে।
এর শিল্প নির্দেশক নীতিশ রায়। পিয়া বেনেগল চলচ্চিত্রের পোশাক পরিচালনার দায়িত্বে। দয়াল নিহালনি হলেন এর সহকারী পরিচালক। এর চিত্রনাট্য তৈরি করেছেন অতুল তিওয়ারি ও শামা জাইদি। এর নির্বাহী প্রযোজক হলো নুজহাত ইয়াসমিন। এর লাইন ডিরেক্টর মোহাম্মদ হোসেন জেমি। এর সংলাপ লেখক, তত্ত্বাবধায়ক ও কোচের নাম সাধনা আহমেদ। এর কাস্টিং পরিচালক শ্যাম রাওয়াত ও বাহারউদ্দিন খেলন।
পটভূমি
যদিও বহু লোক বঙ্গবন্ধুর জীবন নিয়ে চলচ্চিত্র নির্মাণ করতে চেয়েছিলো তবে তারা কেউ সফল হয়নি। পূর্ব পাকিস্তানের অভিনেতা রাজ তাকে নিয়ে ১৯৭০ সালে একটি চলচ্চিত্র নির্মাণের ঘোষণা দেন যার নাম ছিলো বঙ্গবন্ধু। আবদুল গাফফার চৌধুরী বঙ্গবন্ধুকে নিয়ে দ্য পোয়েট অফ পলিটিক্স শিরোনামে বঙ্গবন্ধুকে নিয়ে চলচ্চিত্র নির্মাণের পরিকল্পনা করেছিলেন। এটা শোনা গিয়েছিলো যে অমিতাভ বচ্চন সেই চলচ্চিত্রে অভিনয় করবেন৷ যাই হোক, চলচ্চিত্রটি আলোর মুখ দেখেনি। ২০১০ সালে ভিবজিয়র ফিল্মস হলিউডে বঙ্গবন্ধুকে নিয়ে চলচ্চিত্র নির্মাণের পরিকল্পনা করে। জানা যায় যে চলচ্চিত্রটির চিত্রগ্রহণ ২০১১ সালে শুরু হবে। এর সাত বছর পরে, ভারতের প্রধানমন্ত্রী নরেন্দ্র মোদী বাংলাদেশের প্রধানমন্ত্রী শেখ হাসিনাকে তার বাবার জীবনী নিয়ে চলচ্চিত্র করার প্রস্তাব করেন। প্রস্তাবটি তার পছন্দ হয়। ৮ এপ্রিল ২০১৭ তারিখে, শেখ হাসিনার উপস্থিতিতে নতুন দিল্লির হায়দ্রাবাদ হাউসে নরেন্দ্র মোদী অনুষ্ঠানিকভাবে চলচ্চিত্রটির ধারণা ঘোষণা করেন।
রচনা
চলচ্চিত্রের গবেষণা কাজের অংশ হিসেবে অতুল তিওয়ারি ২০১৯ সালের মে মাসে বাংলাদেশে ভ্রমণ করেন। পিপলু খান ছিলেন তার সাহায্যকারী ও গবেষণা সংক্রান্ত সহকারী। গবেষণার অংশ হিসেবে শেখ হাসিনা পরিচালককে তার বাবার জীবন সম্পর্কে তথ্য দিয়ে সহায়তা করেন। প্রধানমন্ত্রী চলচ্চিত্রের কাহিনী পর্যালোচনা করলেও তিনি এর মধ্যে কোন বড় পরিবর্তন করেননি। চিত্রনাট্য সম্পূর্ণ করার জন্য শামা জাইদি ও অতুল তিওয়ারি চলচ্চিত্রের প্রধান চরিত্র সম্পর্কে গওহর রিজভীর গবেষণাপত্রের সাহায্য নেন। গবেষণার অংশ হিসেবে লেখকেরা বঙ্গবন্ধুর সাথে সম্পর্কিত ব্যক্তিদের নিকট থেকে তথ্য সংগ্রহ করেন। চলচ্চিত্রের সংলাপের জন্য একটি সংলাপ লেখক কমিটি গঠন করা হয়। অনম বিশ্বাস, গিয়াস উদ্দিন সেলিম, শিহাব শাহীন ও সাধনা আহমেদকে কমিটির সদস্য হিসেবে বাছাই করা হয়। কমিটির উপদেষ্টা হিসেবে আসাদুজ্জামান নূর সদস্যদের সাহায্য করেন।
অভিনয়শিল্পী
শ্যাম বেনেগল এটা নিশ্চিত করেছিলেন যেন চলচ্চিত্রের অধিকাংশ অভিনয়শিল্পী যেন বাংলাদেশের হয়। চরিত্র বাছাইয়ের জন্য বাংলাদেশ ও ভারতে ২০২০ সালের জানুয়ারি থেকে ফেব্রুয়ারি পর্যন্ত অডিশনের ব্যবস্থা করা হয়। অনেক বাংলাদেশী অভিনয়শিল্পীদের পাশাপাশি অডিশনে সৌম্য জ্যোতি, তারিক আনাম খান, শামীমা নাজনীন ও জয়া আহসানও উপস্থিত ছিলেন। চলচ্চিত্রের অভিনয়শিল্পীদের একটি খসড়া তালিকা ৪ মার্চ ২০২০-এ তৈরি করা হয়।  আরিফিন শুভ ছিলেন বঙ্গবন্ধু চরিত্রের জন্য বাছাইকৃত ১৫ অভিনয়শিল্পীদের একজন যাকে ৫ বার অডিশনের পর চূড়ান্ত করা হয়। একটি সাক্ষাৎকারে কেন আরিফিন শুভকে প্রধান চরিত্রে নেওয়া হলো তার উত্তরে পরিচালক হলেন যে সে এই চরিত্রের জন্য উপযুক্ত ব্যক্তি ছিলো। জ্যোতিকা জ্যোতি ও হিমিকে যথাক্রমে শেখ ফজিলাতুন্নেছা মুজিব ও শেখ হাসিনা চরিত্রে বাছাইপর্বে ঠিক করা হলেও তাদের পরবর্তীতে বাদ দেওয়া হয়।  রওনক হাসানকে শেখ কামাল চরিত্রের জন্য বাছাই করা হয়েছিলো, তাকেও পরে বাদ দেওয়া হয়। ফেরদৌস আহমেদকে তাজউদ্দীন আহমদ চরিত্রে চূড়ান্ত করা হলেও ভিসা সংক্রান্ত কারণে তার বদলে রিয়াজকে নেওয়া হয়।
সঙ্গীত
২০২১ সালে প্রযোজনা দল জাহিদ আকবরের সাথে যোগাযোগ করে তাকে চলচ্চিত্রটির একমাত্র গানের কথা লিখে দিতে বলে। গানটির নাম দেওয়া হয় অচিন মাঝি যার সুরকার ও কণ্ঠশিল্পী ছিলেন শান্তনু মৈত্র, যিনি চলচ্চিত্রটির সঙ্গীত পরিচালক। এটি তার চলচ্চিত্রে গাওয়া প্রথম গান।
প্রচারণা
এর প্রথম পোস্টারটি ১৭ মার্চ ২০২২ তারিখে বঙ্গবন্ধুর জন্মবার্ষিকীতে উন্মুক্ত করা হয়। দ্বিতীয় পোস্টারটি ৪৭ দিন পরে প্রকাশ করা হয়। এর ট্রেলার ১৯ মে ২০২২ তারিখে প্রকাশিত হয়। কান চলচ্চিত্র উৎসবের ভারতের জন্য বরাদ্দকৃত প্যাভিলিয়নে ট্রেলারটি প্রদর্শনের পর সেটি ইউটিউবে আপলোড করা হয়। প্যাভিলিয়নের দর্শকরা চলচ্চিত্রটির প্রশংসা করেন।
পরিচালক
বঙ্গবন্ধুকে নিয়ে চলচ্চিত্র বানানোর সিদ্ধান্ত নেওয়া হলেও চলচ্চিত্রের পরিচালক হিসেবে তিনজন ভারতীয় পরিচালকের নাম প্রস্তাব করার খবরটি বাংলাদেশীদের অখুশি করে। বাংলাদেশের কিছু বিখ্যাত পরিচালক এই কাজের সমালোচনা করেন। সমালোচকদের মধ্যে ছিলেন গিয়াস উদ্দিন সেলিম, মাহমুদ দিদার ও খিজির হায়াত। আবুল হায়াত ও তৌকির আহমেদ এই ব্যাপারে ইতিবাচক ছিলেন। যাই হোক, এই অসন্তুষ্টির জবাবে গৌতম ঘোষ ইঙ্গিত করেন ভারতীয় জাতির জনক মহাত্মা গান্ধীর চলচ্চিত্র একজন বিদেশী বানিয়েছিলেন। অন্যদিকে কৌশিক গঙ্গোপাধ্যায় মনে করেন যে এটা কোন বড় ব্যাপার নয় কেননা বঙ্গবন্ধু হলেন কাজী নজরুল ইসলামের মতই একজন যিনি ভারত ও বাংলাদেশ দুই দেশেরই সম্পদ।
ট্রেলার
চলচ্চিত্রের ট্রেলার আপলোড হওয়ার পর এটি জনসাধারণের মাঝে মিশ্র প্রতিক্রিয়া সৃষ্টি করে। বিভিন্ন সমস্যার জন্য ট্রেলারটি সমালোচিত হয়। চলচ্চিত্র নির্মাতা হাসিবুর রেজা কল্লোল ট্রেলারটির সমালোচনা করেন। তবে কলকাতা বিশ্ববিদ্যালয়ের ইতিহাসের অধ্যাপক কিংশুক চট্টোপাধ্যায় ইঙ্গিত করেন যে এই বিষয়টা সাধারণ কেননা এমনকি গান্ধী ও জিন্নাহ চলচ্চিত্র দুটিও সমালোচনা থেকে বাঁচতে পারেনি। ট্রেলারের সমালোচনার বিপরীতে পরিচালক শ্যাম বেনেগল বলেন যে পুরো চলচ্চিত্র না দেখে শুধুমাত্র ট্রেলার দেখে প্রতিক্রিয়া দেখানো অনুচিত। সোহানুর রহমান সোহান তার কথাকে সমর্থন জানান। দর্শকদের একটা অংশ অভিযোগ করে যে ট্রেলারটিতে অনেক ঐতিহাসিক ত্রুটি ধরা পড়েছে। চলচ্চিত্রের সংলাপ লেখিকা সাধনা আহমেদ সেসব অভিযোগের যুক্তিখণ্ডন করে দ্য ডেইলি স্টার পত্রিকাকে বলেন যে এই চলচ্চিত্রের ঐতিহাসিক ভুল হওয়ার কোন সম্ভাবনা নেই।
বাংলাদেশের মানুষ মুজিব চলচ্চিত্রের ট্রেলারের সমালোচনা করায় আরিফিন শুভ বলেন যে এটি অফিশিয়াল ট্রেলার নয়, যদিও দেশটির তথ্যমন্ত্রী হাছান মাহমুদ এই দাবি উড়িয়ে দিয়ে ২৫ মে তারিখে ট্রেলারটি যে অফিশিয়াল তা নিশ্চিত করেন। ২৬ মে তারিখে দেওয়া একটি সাক্ষাৎকারে পরিচালক জানান যে চলচ্চিত্রের প্রযোজনা সম্পন্ন হওয়ার আগে ট্রেলারটি বানানো হয়েছে এবং পরে নতুন একটা ট্রেলার প্রকাশ করা হবে। এছাড়াও তিনি এটা পরিষ্কার করে দেন যে এই ট্রেলারটিকে তিনি ট্রেলার বলার বদলে টিজার বলতেই বেশি আগ্রহী। তিনি পরোক্ষভাবে ট্রেলারের ভুল স্বীকার করে নেন।
মুক্তি
বাংলা ভাষায় নির্মিত চলচ্চিত্রটি ইংরেজি ও হিন্দি দুই ভাষাতে প্রকাশ করার পরিকল্পনা রয়েছে। এর প্রাথমিক মুক্তির তারিখ ছিলো ১৭ মার্চ, ২০২০। পরে এর মুক্তির নতুন তারিখ হিসেবে ১৭ মার্চ, ২০২২ নির্ধারণ করা হয়। ৩ মার্চ ২০২২ তারিখে ঘোষণা দেওয়া হয় যে চলচ্চিত্রটি একই বছরের সেপ্টেম্বর মাসে মুক্তি দেওয়া হবে।
এ এফ এম নুরুল হক হাওলাদার
এ এফ এম নুরুল হক হাওলাদার (১০ জানুয়ারি ১৯৩৫–৩১ মে ১৯৭৩) বাংলাদেশের শরীয়তপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১৭ আসনের সংসদ সদস্য ছিলেন।
কুণ্ডলিনী
কুণ্ডলিনী (Sanskrit: कुण्डलिनी , ,"কুণ্ডলীকৃত"), হিন্দুধর্মে আদিম শক্তির একটি রূপকে নির্দেশ করে, যা মেরুদণ্ডের ভিত্তিতে অবস্থিত বলে মনে করা হয়। কুণ্ডলিনী জাগরণ গভীর ধ্যানের ফলে ঘটেছে বলে মনে করা হয়, যা কখনও কখনও আলোকপ্রাপ্তি এবং সুখের অনুভূতির পরিণতি ঘটায়।এবং কুণ্ডলিনী সাধনের ক্ষমতার সত্যতা বিজ্ঞানীরাও স্বীকার করেন যাইহোক, কুণ্ডলিনী জাগরণ বিভিন্ন প্রক্রিয়ার মাধ্যমে ঘটতে পারে। যোগের অনেক পদ্ধতি ধ্যান,  প্রাণায়াম, আসন অনুশীলন এবং মন্ত্রের জপের মাধ্যমে কুণ্ডলিনী জাগরণের ওপর আলোকপাত করে।  কুণ্ডলিনী যোগ যোগশাস্ত্রের একটি ঘটনা, যা হিন্দুধর্মের শাক্তমত এবং তন্ত্র ঘটনা দ্বারা প্রভাবিত। এর নামটি উৎপন্ন হয়েছে মন্ত্র, তন্ত্র, যন্ত্র, যোগ বা ধ্যানের নিয়মিত অনুশীলন দ্বারা কুণ্ডলিনী শক্তির জাগরণের একটি আলোকপাতের মাধ্যমে। কুণ্ডলিনী অভিজ্ঞতাটি প্রায়শই মেরুদণ্ডের সাথে চলমান বিদ্যুতের একটি অনুভূতি বলে মনে করা হয়।
এ এফ এম নুরুল হক হাওলাদার
প্রাথমিক জীবন
এ এফ এম নুরুল হক হাওলাদার ১০ জানুয়ারি ১৯৩৫ সালে শরীয়তপুরের নড়িয়ায় ডিঙ্গামানিকের সালধ গ্রামে জন্মগ্রহণ করেন। তার পিতা মুন্সী জানে আলম হাওলাদার ইউনিয়ন বোর্ডের চেয়ারম্যান ও তৎকালীন বৃটিশ সরকারের জেলা জুড়ি বোর্ডের সদস্য ছিলেন।
সালধ প্রাথমিক বিদ্যালয়ে শিক্ষা জীবন শুরু করে পন্ডিতসার উচ্চ বিদ্যালয় থেকে প্রবেশিকা পরীক্ষায় উত্তীর্ণ হয়ে চাঁদপুর সরকারি কলেজে উচ্চ মাধ্যমিক পাশ করে কুমিল্লা ভিক্টোরিয়া সরকারি কলেজ থেকে বিএ ডিগ্রী লাভ করেন। এর পর ১৯৬৪ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে ও ১৯৬৫ সালে বাংলা সাহিত্যেও এমএ ও পরবর্তীতে এলএলবি ডিগ্রী অর্জন করেন।
রাজনৈতিক জীবন
এ এফ এম নুরুল হক হাওলাদার ১৯৫২ সালে রাষ্ট্রভাষা আন্দোলন ও ১৯৬৯ সালের গণআন্দলনে সক্রিয় অংশগ্রহণ করেন। ১৯৬৩ সালে ঢাকা বিশ্ববিদ্যালয়ের ইসলামের ইতিহাস বিভাগের সেমিনারে তিনি সাধারণ সম্পাদক নির্বাচিত হন। ১৯৭১ সালে তিনি মুক্তিযুদ্ধের সংগঠক ও ২নং সেক্টরে সক্রিয়ভাবে যুদ্ধে অংশগ্রহণ করেন। ডিঙ্গামানিক ইউনিয়ন আওয়ামী লীগের সভাপতি ও নড়িয়া থানা আওয়ামী লীগের সহসভাপতি ছিলেন তিনি।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন।
মৃত্যু
এ এফ এম নুরুল হক হাওলাদার ৩১ মে ১৯৭৩ সালে শরীয়তপুরের নড়িয়ার নিজ বাড়ির বৈঠকখানায় আঁততায়ীর গুলিতে মৃত্যুবরণ করেন।
সুরেশ চন্দ্র রায়
সুরেশ চন্দ্র রায় ১৯৫৭ এবং ১৯৫৮ সালে পরপর দুই বছর কলকাতার শেরিফ হন। এছাড়াও তিনি ১৯৭১ সালে বাণিজ্য ও শিল্পের জন্য ভারতের মর্যাদাপূর্ণ তৃতীয় সর্বোচ্চ বেসামরিক পুরস্কার পদ্মভূষণে ভূষিত হন। তিনি আরও ১৯৫৭ সালে স্টেট ব্যাঙ্ক অফ ইন্ডিয়ার কলকাতা লোকাল বোর্ডে দায়িত্ব পালন করেন।
ও কাদাল কানমানি
ও কাদাল কানমানি (ஓ காதல் கண்மணி; ও ভালোবাসা, চোখের মণি), যেটি ওকে কানমানি নামেও পরিচিত, ২০১৫ সালে মুক্তি পাওয়া একটি ভারতীয় তামিল চলচ্চিত্র যেটির কাহিনী লেখক, পরিচালক এবং প্রযোজক ছিলেন তামিল চলচ্চিত্র শিল্পের খ্যাতনামা পরিচালক মণি রত্নম। এই চলচ্চিত্রের মুখ্য ভূমিকায় অভিনয় করেন দুলকার সালমান এবং নিত্য মেনন, এঁরা চলচ্চিত্রটিতে অবিবাহিত যুগল হিসেবে মুম্বাই শহরে একত্রে বাস করেন। প্রকাশ রাজ এবং লীলা স্যামসন ঐ যুগলের বাসার মালিকের চরিত্রে অভিনয় করেন। চলচ্চিত্রটিতে আধুনিক ভারতের মনমানসিকতা দেখানো হয়েছে (বিয়ে ছাড়াই একত্রবাসের বিষয়টি)।
চলচ্চিত্রটির সঙ্গীত পরিচালনা করেন এ আর রহমান, সিনেমাটোগ্রাফীর দায়িত্বে ছিলেন পি সি শ্রীরাম এবং ইডিটিং এর কাজ করেন শ্রীকর প্রসাদ। চলচ্চিত্রটি মুক্তি পাওয়ার আগে গানগুলো আকাশচুম্বী জনপ্রিয়তা পায় এবং ট্রেলারও তুমুল দর্শকপ্রিয়তা পেয়েছিল। ও কাদাল কানমানি ২০১৫ সালের ১৭ এপ্রিল মুক্তি পায়, এবং চেন্নাইয়ের সিনেমা থিয়েটারগুলোতে দর্শকদের উপচে পড়া ভিড় লক্ষ্য করা যায়। চলচ্চিত্রটি ব্যাপক ব্যবসা সফলতা পায় এবং একটি 'ব্লকবাস্টার হিট' চলচ্চিত্র হিসেবে স্বীকৃতি পায়। ওকে কানমানির হিন্দি পুনঃনির্মাণ ২০১৭ সালের ১৩ জানুয়ারী মুক্তি পায় যেটির নাম হচ্ছে 'ওকে জানু' যেখানে দুলকার সালমানের জায়গায় আদিত্য রয় কাপুর, নিত্য মেননের জায়গায় শ্রদ্ধা কাপুর অভিনয় করেন।
চ্যাংলাং
চ্যাংলাং (Changlang) ভারতের অরুনাচল প্রদেশ রাজ্যের চ্যাংলাং জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চ্যাংলাং শহরের জনসংখ্যা হল ৬৩৯৪ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে চ্যাংলাং এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
জাকিনথোস ফুটবল ক্লাব অ্যাসোসিয়েশন
জাকিনথোস ফুটবল ক্লাব অ্যাসোসিয়েশন (Ένωση Ποδοσφαιρικών Σωματείων Ζακύνθου, Zakynthos Football Clubs Association; এছাড়াও সংক্ষেপে জেডএফসিএ নামে পরিচিত) হচ্ছে গ্রিসের জাকিনথোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৭ সালে এলিস ফুটবল ক্লাব অ্যাসোসিয়েশন হতে আলাদা হওয়ার মাধ্যমে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের জাকিনথোসে অবস্থিত।
এই সংস্থাটি জাকিনথোস প্রথম বিভাগ এবং জাকিনথোস দ্বিতীয় বিভাগের মতো প্রতিযোগিতার সকল কার্যক্রম পরিচালনা করে। বর্তমানে জাকিনথোস ফুটবল ক্লাব অ্যাসোসিয়েশনের সভাপতির দায়িত্ব পালন করছেন লেওনিদাস মালিউফাস।
২০১৯–২০ দক্ষিণ আফ্রিকা ক্রিকেট দলের ভারত সফর
দক্ষিণ আফ্রিকা ক্রিকেট দল তিনটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা সেপ্টেম্বর থেকে অক্টোবর ২০১৯-এ অনুষ্ঠিত হয়। টেস্ট সিরিজটি হবে নতুন শুরু হওয়া ২০১৯-২১ আইসিসি বিশ্ব টেস্ট চ্যাম্পিয়নশীপ প্রতিযোগিতার অংশ। দক্ষিণ আফ্রিকাও মার্চ ২০২০ তিনটি একদিনের আন্তর্জাতিক ক্রিকেট খেলার জন্য ভারতে ফেরার সূচী নির্ধারিত করে রেখেছে।
ইয়ুরিয়েন টিম্বার
ইয়ুরিয়েন ডাভিড নরমান টিম্বার (Jurriën Timber; জন্ম: ১৭ জুন ২০০১; ইয়ুরিয়েন টিম্বার নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ওলন্দাজ ক্লাব আয়াক্স এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, টিম্বার নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।
প্রারম্ভিক জীবন
ইয়ুরিয়েন ডাভিড নরমান টিম্বার ২০০১ সালের ১৭ই জুন তারিখে নেদারল্যান্ডসের উট্রেখটে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
টিম্বার কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত নেদারল্যান্ডসের ২৬ সদস্যের চূড়ান্ত দলে স্থান পেয়েছেন।
ভাভা পরমাণু অনুসন্ধান কেন্দ্র
ভাবা পারমাণবিক গবেষণা কেন্দ্র (BARC) - হচ্ছে ভারতের একটি প্রথম সারির পারমাণবিক গবেষণা কেন্দ্র যার সদর দফতর ট্রমবে, মুম্বাই, মহারাষ্ট্রতে অবস্থিত। বিএআরসি একটি বহু বিভাগীয় গবেষণা কেন্দ্র যার অবকাঠামো ব্যাপকভাবে উন্নত এবং এখানে পারমাণবিক বিজ্ঞান, প্রকৌশল এবং সংশ্লিষ্ট ক্ষেত্রে গবেষণার সুবিধা আছে।
বিএআরসি এর মুখ্য উদ্দেশ্য হল পারমাণবিক শক্তির  শান্তিপূর্ণ অ্যাপ্লিকেশন যেমন প্রাথমিকভাবে বিদ্যুৎ উৎপাদন। এখানে পরমাণু বিদ্যুৎ উৎপাদনের সমস্ত পর্যায়ের প্রক্রিয়া আছে যেমন চুল্লির তাত্ত্বিক নকশা বানানো, কম্পিউটারে মডেলিং এবং সিমুলেশন, ঝুঁকি বিশ্লেষণ, চুল্লীর নতুন জ্বালানী উপকরণের উন্নয়ন  ও টেস্টিং ইত্যাদি। তদুপরি এখানে ব্যয়িত জ্বালানীর প্রক্রিয়াকরণ, এবং পারমাণবিক বর্জ্যের নিরাপদ নিষ্পত্তি নিয়েও গবেষণা করা হয়। অন্যান্য গবেষণা ফোকাস এলাকাগুলি হল শিল্প, চিকিৎসা, কৃষি ইত্যাদির জন্য আইসোটোপের অ্যাপ্লিকেশনের বা প্রয়োগ।  এছাড়া বিএআরসি  দেশ জুড়ে গবেষণা চুল্লির পরিচালনা করে থাকে।
ভারত সরকার ৩রা জানুয়ারি ১৯৫৪ সালে পরমাণু শক্তি সংস্থা, ত্রম্বে (AEET) তৈরি করে। এটি প্রতিষ্ঠিত হয় পারমাণবিক চুল্লি এবং পরমাণু শক্তি কমিশনের প্রযুক্তিগত গবেষণা এবং উন্নয়ণ কর্মকাণ্ড একত্রীকরণের জন্য। সব বিজ্ঞানী ও প্রকৌশলীরা যারা চুল্লী নকশা এবং উন্নয়ন, যন্ত্রানুষঙ্গের, ধাতুবিদ্যা এবং উপাদান বিজ্ঞান ইত্যাদি বিষয়ে নিযুক্ত রয়েছে তাদেরকে নিজ নিজ কর্মসূচী অনুযায়ী টাটা ইনস্টিটিউট অফ ফান্ডামেন্টাল রিসার্চ (TIFR) থেকে AEET তে স্থানান্তরিত করা  হয়েছিল, যেখানে TIFR তার আসল লক্ষ্য বিজ্ঞান ভিত্তিক প্রাথমিক গবেষণা কেই অক্ষত রেখেছে। ১৯৬৬ সালে হমি জে ভাবার মৃত্যুর পর ২২ শে জানুয়ারি ১৯৬৭ সালে এই সেন্টারটির নামকরণ করা হয় ভাবা পারমাণবিক গবেষণা কেন্দ্র হিসাবে। বিএআরসি এর সমস্ত পরিচালকেরা  অত্যন্ত যোগ্যতাসম্পন্ন ডক্টরেট তাদের নিজ নিজ বিষয়ে এবং একাডেমিয়া তে অবদানের জন্য আন্তর্জাতিকভাবে স্বীকৃত,এনারাই হলেন এই মর্যাদাপূর্ণ গবেষণা প্রতিষ্ঠানের মুকুট।
দ্য ইন্ডিপেনডেন্ট (পাপুয়া নিউ গিনি)
দ্য ইন্ডিপেনডেন্ট ছিল একটি জাতীয় সাপ্তাহিক সংবাদপত্র যা পাপুয়া নিউ গিনিতে ১৯৮০ সালের সেপ্টেম্বর থেকে ৫ জুন ২০০৩ পর্যন্ত প্রকাশিত হয়েছিল।
এটি একটি ইংরেজি ভাষার প্রকাশনা ছিল। এটি টোক পিসিন ভাষী ওয়ান্টোক নিউসপেপা-এর মালিকদের ওয়ার্ড পাবলিশিং দ্বারা বোরোকোর পোর্ট মোর্সবি শহরতলিতে প্রকাশিত হয়েছিল।
দপোরিজো
ডাপোরিজো (Daporijo) ভারতের অরুনাচল প্রদেশ রাজ্যের উর্ধ সুবানসিড়ি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ডাপোরিজো শহরের জনসংখ্যা হল ১৫,৪৬৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ডাপোরিজো এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
ভান্ডারিয়া সরকারি কলেজ
ভান্ডারিয়া সরকারি কলেজ বাংলাদেশের পিরোজপুর জেলার ভান্ডারিয়া উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
বিবরণ
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭২ সালে বি.এ (পাস) কোর্স ও ২০১৬ সালে স্নাতক শ্রেণি খোলা হয়। ১৯৮৬ তারিখে কলেজটিকে প্রথম এমপিওভুক্ত করা হয়।
শাহিন শাহাব্লু
শাহিন শাহাবলু (২৭ জানুয়ারী ১৯৬৪ - ১৫ এপ্রিল ২০২০) একজন ইরানি ফটোগ্রাফার ছিলেন।
জীবনী
শাহাবলু তেহরানে বেড়ে ওঠেন, এবং তেহরান বিশ্ববিদ্যালয় থেকে ফটোগ্রাফিতে স্নাতক এবং স্নাতকোত্তর ডিগ্রি অর্জন করেন। তার স্নাতক কোর্সের শেষ দুই বছর তিনি ইরানের সাংস্কৃতিক ঐতিহ্য সংস্থার জন্য কাজ করেছেন, প্রতিষ্ঠানের ডার্করুম পরিচালনা করার সময় ঐতিহ্যবাহী স্থানের ছবি তুলেছেন। তিনি ফটোগ্রাফি শিখিয়েছিলেন, এবং তার কাজ ইরান ও ভারতে একক প্রদর্শনীতে প্রদর্শিত হয়েছিল। তিনি নতুন আজাদ পত্রিকার ফটো সাংবাদিক হয়েছিলেন, মোহাম্মদ খাতামির রাষ্ট্রপতির সময় প্রতিষ্ঠিত একটি সংস্কারপন্থী প্রকাশনা, এবং একজন ফটো সাংবাদিক এবং ইরানী ফটো সাংবাদিক সমিতির বোর্ড সদস্য হয়েছিলেন।
আজাদ যখন ২০০১ সালে একটি আয়াতুল্লাহর একটি ব্যঙ্গচিত্র প্রকাশ করার পরে বন্ধ হয়ে যায়, তখন শাহাবলু ভারত ও আফগানিস্তানে যান ডকুমেন্টারি বিষয়বস্তুর সন্ধানে, যার ফলে দিল্লি এবং তেহরানে একক প্রদর্শনী সমাদৃত হয়। তিনি শিক্ষকতা চালিয়ে যান এবং ২০০৬ সালে ফটোগ্রাফিতে এমএ সম্পন্ন করার জন্য তেহরান ইউনিভার্সিটি অফ আর্ট -এ ফিরে আসেন।
শাহাবলু সমকামী এবং সমকামী অধিকার কর্মী ছিলেন। মাহমুদ আহমাদিনেজাদ ২০০৫ সালে ক্ষমতা গ্রহণের পর ক্রমবর্ধমান সামাজিক দমন-পীড়নের মধ্যে, তিনি একটি ভিন্নমতাবলম্বী গোষ্ঠীর সদস্য হওয়ার জন্য রাজনৈতিক বন্দী হিসাবে বন্দী হন।
২০১১ সালে তিনি ইরান থেকে যুক্তরাজ্যে পালিয়ে যান, যেখানে তাকে শরণার্থী মর্যাদা দেওয়া হয়। তার কাজ এলজিবিটি বিষয়গুলি ক্যাপচার করার জন্য পরিচিত ছিল, এবং তিনি একটি সুপারমার্কেটে কাজ করার পাশাপাশি অ্যামনেস্টি ইন্টারন্যাশনাল, কুলটান আর্টসের ইভেন্টগুলির জন্য একজন ফটোগ্রাফার হিসাবেও কাজ করেছিলেন।
ভারতীয় ইন্দোনেশীয় রন্ধনশৈলী
থাম্ব|260x260পিক্সেল| রোটি কানাই এবং [[কষা মাংস, ইন্দোনেশীয় রন্ধনশৈলী এর উপর ভারতীয় প্রভাব।]] ভারতীয় ইন্দোনেশীয় রন্ধনশৈলী (ইন্দোনেশীয়: মাসাকান ভারত-ইন্দোনেশিয়া) স্থানীয় ইন্দোনেশীয়-শৈলীর সাথে ভারতীয় রন্ধনশৈলীর মিশ্রণ দ্বারা চিহ্নিত করা হয়। এই রন্ধনশৈলীতে ভারতের খাঁটি খাবারের অভিযোজনের পাশাপাশি ইন্দোনেশিয়ার বৈচিত্র্যময় খাদ্য সংস্কৃতি দ্বারা অনুপ্রাণিত মূল সৃষ্টি রয়েছে। চতুর্থ শতাব্দীর প্রথম দিকে ইন্দোনেশিয়ায় ভারতীয় প্রভাব লক্ষ্য করা যায়। ইন্দোনেশিয়ায় ইসলামের বিস্তার এবং বাণিজ্যের পরে, মুসলিম ভারতীয় পাশাপাশি আরব প্রভাব ইন্দোনেশিয়ার রন্ধনশৈলীতে প্রবেশ করে। উদাহরণের মধ্যে রয়েছে ভারতীয় বিরিয়ানি, মুর্তবাক, তরকারি ও পরাঠা যা আচেনিজ, মিনাংকাবাউ, মালয়, পালেম্বাঙ্গিজ, বেতাভী ও জাভানিজ রন্ধনশৈলীকে প্রভাবিত করেছিল।
ভারতীয় ইন্দোনেশীয় খাবারের তালিকা
এই তালিকায় ইন্দোনেশীয় পদগুলিও রয়েছে যেগুলি ভারতীয় রন্ধনশৈলীতে সংযোজন বা আত্তীকরণের অভিজ্ঞতা অর্জন করেছে।
পদসমূহ
১. অ্যাপেম, চালের আটা, নারকেলের দুধ, খামির এবং পাম চিনি দিয়ে তৈরি ভাপানো ময়দার একটি ঐতিহ্যবাহী কেক, সাধারণত টুকরো করা নারকেলের সাথে পরিবেশন করা হয়।
২. আয়াম তন্দুরি, মুরগি মশলা ও দইয়ের মিশ্রণে মেরিনেট করে মাটির চুলায় রান্না করা হয়।
৩. চাপাতি, ভারতে উদ্ভূত একটি পাতলা ও খামিরবিহীন ফ্ল্যাট রুটি, ভারতীয় অভিবাসীরা দেশে এনেছিল।
৪. চাটনি, মশলাগুলির একটি পরিবার যাতে সাধারণত মশলা, শাকসবজি বা ফলের কিছু মিশ্রণ থাকে। চাটনি হয় ভেজা বা শুকনো থাকতে পারে এবং একটি সূক্ষ্ম বয়নে মোটা হতে পারে।
৫. দোসা, ভাতের প্যানকেক পদ।
৬. গুলাই, তরকারির পদের প্রধান উপাদানগুলি হতে পারে মুরগি, ছাগলের মাংস, গরুর মাংস, মাটন, বিভিন্ন ধরনের অফল, মাছ ও সামুদ্রিক খাবার এবং এছাড়াও সবজি যেমন কাসাভা পাতা ও কাঁচা কাঁঠাল।
৭. ইডলি, প্যাটি আকৃতির সঙ্গে সুস্বাদু চালের কেক। প্রায়শই প্রাতঃরাশ বা জলখাবার হিসাবে খাওয়া হয়। এটি সাধারণত চাটনি, সাম্বার বা অন্যান্য অনুষঙ্গের সাথে জোড়ায় পরিবেশন করা হয়।
৮. কারি আয়ম, মুরগির তরকারি।
৯. কারি ডোম্বা, কষা মাংসের তরকারি।
১০. কড়ি কাম্বিং, ছাগলের তরকারি।
১১. কড়ি কেপাল ইকন, মাছের মাথার তরকারি।
১২. কড়ি উদং, চিংড়ির তরকারি।
১৩. কোরমা, মুরগি ও কষা মাংসের মসলা, বাদাম, এবং নারকেলের দুধ বা টুকরো করা নারকেলের মিশ্রণ দিয়ে তৈরি।
শাহরিয়ার মির্জা
শাহরিয়ার মির্জা (১৬ জানুয়ারী ১৬০৫- ২৩ জানুয়ারী ১৬২৮) ছিলেন মোগল সম্রাট জাহাঙ্গীরের পঞ্চম এবং কনিষ্ঠ পুত্র। জাহাঙ্গীরের মৃত্যুর পরে শাহরিয়ার সম্রাট হওয়ার চেষ্টা করেছিলেন এবং তার ক্ষমতাশালী সৎ মা নূর জাহানের সাহায্যে সফল হন যিনি তাঁর শাশুড়িও ছিলেন। যাইহোক, তিনি কেবল নাম্মাত্র ছিলেন এবং পরাজয়ের মুখোমুখি হন এবং তাঁর বিজয়ী ভাই শাহ জাহানের নির্দেশে তাকে হত্যা করা হয়। তিনি ছিলেন মোগল সম্রাট আওরঙ্গজেবের চাচা ছিলেন।
প্রাথমিক
১৬০৫ সালে তার দাদা সম্রাট আকবরের মৃত্যুর কয়েক মাস আগে শাহরিয়ার জন্মগ্রহণ করেছিলেন। তাঁর মা একজন উপপত্নী ছিলেন।
অক্টোবর ১৩, ১৬২৫ তারিখে, জাহাঙ্গীর শাহরিয়ারকে থাট্টার গভর্নর হিসেবে নিযুক্ত করেন। শরীফ-উল মুলক রাজপুত্রের ডেপুটি হিসাবে প্রশাসন পরিচালনা করেন।
আরোহণ
তার পিতার জাহাঙ্গীরের মৃত্যুর পর, ২৮ অক্টোবর ১৬২৭, শাহরিয়ার নূর জাহানের আকাঙ্ক্ষিত মুঘল সিংহাসনে আরোহণ করে, কিন্তু শুধুমাত্র তিন মাসের জন্য তা স্থায়ী হয়। যেহেতু তিনি লাহোরে ছিলেন, তাই তিনি তৎক্ষণাৎ রাজকীয় কোষাগার থেকে তাঁর সিংহাসন সুরক্ষিত করার জন্য পুরানো ও নতুন নৃপতিদের মধ্যে ৭০ লক্ষাধিক টাকা বিতরণ করেন। এদিকে, সম্রাটের মৃত্যুর পরে প্রয়াত প্রিন্স দানিয়ালের পুত্র মির্জা বাইসিংহর লাহোরে পালিয়ে শাহরিয়ারে যোগ দিয়েছিলেন।
শীঘ্রই, লাহোরের নিকটে, শাহরিয়ার বাহিনী আসফ খানের ( মমতাজ মহলের পিতা) বাহিনীর সাথে যুদ্ধ করেন, যিনি তাঁর জামাতা শাহ জাহানকে সিংহাসনে আরোহণ করতে চান, এবং ইতিমধ্যে দাওরকে আগ্রার সম্রাট হিসাবে ঘোষণা করেছিলেন। যা ছিল শাহজাহানের সিংহাসন বাঁচানোর ব্যবস্থা। শাহরিয়ার যুদ্ধে পরাজিত হয়ে দুর্গে পালিয়ে যান, পরের দিন সকালে তাকে দাওর বক্ষের সামনে হাজির করা হয়, যিনি তাকে বন্দী করে রেখেছিলেন এবং দু-তিন দিন পরে তাকে আসফ খানের দ্বারা অন্ধ করে দেওয়া হয়, এভাবে তাঁর সংক্ষিপ্ত রাজত্বটি একটি করুণ পরিণতিতে পৌঁছে। । কথিত আছে যে শাহরিয়ারেরও কুষ্ঠরোগের এক রূপ ছিল যার কারণে তিনি ভ্রু এবং চোখের পাতার লোমসহ সমস্ত চুল হারিয়েছিলেন।
সমস্ত মুঘল রাজকুমারএর মতো শাহরিয়ারও কবিতার প্রশিক্ষণ নেন এবং জীবনের শেষদিকে অন্ধ হয়ে যাওয়ার পরে তিনি দ্বি-গু কুর শুদ দোদা-ই-আফতাব শীর্ষক এক কবিতা রচনা করেছিলেন।
মৃত্যু
জুমাদাউল আউয়ালে ২ তারিখ, ১০৩৭ হিজরি, (১৬২৮), শাহজাহান লাহোরের সিংহাসনে আরোহণ করেন, এবং ২৬ জুমাদাউল আউয়াল, ২৩ জানুয়ারি ১৬২৮ তারিখে, তার আদেশে দাহোর, তাঁর ভাই গারসপ, শাহরিয়ার,  যুবরাজ দানিয়ালের পুত্র তাহমুরাস ও হোশংকে আসফ খান হত্যা করে।
পরবর্তী অবস্থা
শাহরিয়ারের মৃত্যুর পরে শাহ জাহান ত্রিশ বছর সাম্রাজ্য শাসন করেছিলেন, যতক্ষণ না তিনি আওরঙ্গজেবের হাতে বন্দী হন এবং আট বছর পরে তাঁর মৃত্যু হয়।
প্রাকৃতিক মৃত্তিকাবিজ্ঞান
প্রাকৃতিক মৃত্তিকাবিজ্ঞান (Pedology) মৃত্তিকাবিজ্ঞানের একটি শাখা যাতে প্রায়শই প্রাকৃতিক পরিবেশের প্রেক্ষিতে মৃত্তিকার উৎপত্তি ও বিকাশ অনুধাবন ও চরিত্রায়ন এবং মৃত্তিকাবস্তুসমূহের প্রতিমান নির্মাণের তাত্ত্বিক পরিকাঠামো নির্মাণের উপর দৃষ্টি নিবদ্ধ করা হয়। এটি মৃত্তিকা বিষয়ক অধ্যয়ের দুইটি প্রধান শাখার একটি। অপরটি হল উদ্ভিদ মৃত্তিকাবিজ্ঞান, যেখানে মৃত্তিকার ধর্ম কীভাবে উদ্ভিদদেরকে (প্রাকৃতিকভাবে উৎপন্ন বা কৃষিকাজ দ্বারা ফলানো) প্রভাবিত করে, সে ব্যাপারটি অধ্যয়ন করা হয়।
প্রাকৃতিক মৃত্তিকাবিজ্ঞানীরা মৃত্তিকা বা মাটি বিষয়ক মৌলিক ঘটনাবলী (যেমন মৃত্তিকার উৎপত্তি) অধ্যয়ন করার সময় মৃত্তিকার রূপবিজ্ঞান, মৃত্তিকাসমূহের ভৌগোলিক বিতরণ এবং বৃহত্তর স্থানকালিক প্রেক্ষিতে মৃত্তিকাবস্তুসমূহের অবস্থিতির উপর বিশেষ মনোযোগ দেওয়া হয়। এ কাজ করতে গিয়ে প্রাকৃতিক মৃত্তিকাবিজ্ঞানীরা মৃত্তিকার শ্রেণীবিন্যাস ও মৃত্তিকা মানচিত্রণের পদ্ধতি এবং মৃত্তিকাসমূহের মধ্যবর্তী স্থানকালিক আন্তঃসম্পর্কের চরিত্রায়নের বিভিন্ন তত্ত্ব নির্মাণ ও সেগুলির বিকাশসাধন করেন। প্রাকৃতিক মৃত্তিকাবিজ্ঞানের কয়েকটি উল্লেখযোগ্য উপশাস্ত্র আছে, যাদের মধ্যে মৃত্তিকামিতি (pedometrics) ও মৃত্তিকার ভূমিরূপবিজ্ঞান (soil geomorphology) উল্লেখ্য। মৃত্তিকামিতিতে মৃত্তিকার ধর্মের মানচিত্রণের উদ্দেশ্যে মৃত্তিকার পরিমাণবাচক চরিত্রায়নের কৌশলসমূহের বিকাশের উপর জোর দেওয়া হয়। অন্যদিকে মৃত্তিকার ভূমিরূপবিজ্ঞানে ভূমিরূপ গঠনকারী প্রক্রিয়াসমূহ ও মৃত্তিকার উৎপত্তির মধ্যকার আন্তঃসম্পর্কগুলি অধ্যয়ন করা হয়।
লস প্যারিয়াস
লস প্যারিয়াস ছিল একটি পেরুর নৈরাজ্যবাদী সংবাদপত্র। ১৯০৪ থেকে ১৯১০ পর্যন্ত প্রকাশিত, এটি পেরুর প্রথম নৈরাজ্যবাদী সংবাদপত্র।
এই প্রকাশনার অন্যতম বিখ্যাত লেখক ছিলেন ম্যানুয়েল গনজালেজ প্রাদা, যিনি এর জন্য অনেক প্রবন্ধ লিখেছেন যা তার গুরুত্বপূর্ণ মরণোত্তর বই, আনার্কিয়া রচনা করে।
রোশন গুণরত্নে
রোশন পূণ্যজিৎ বিজেসিংহে গুণরত্নে (රොෂාන් ගුණරත්න; জন্ম: ২৬ জানুয়ারি, ১৯৬২ - মৃত্যু: ২১ জুলাই, ২০০৫) কলম্বো এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাব ও নোমাডস স্পোর্টস ক্লাব দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন রোশন গুণরত্নে।
প্রথম-শ্রেণীর ক্রিকেট
কলম্বোর নালন্দা কলেজে অধ্যয়ন করেছেন। বিদ্যালয়ে থাকাকালে ১৯৮২ সালে কলেজ ক্রিকেট দলের অধিনায়কের দায়িত্ব পালন করেছেন তিনি। ১৯৮২-৮৩ মৌসুম থেকে ১৯৮৮-৮৯ মৌসুম পর্যন্ত রোশন গুণরত্নে’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে এনসিসি, মুরস এসসি ও নোমাডস দলের সদস্যরূপে প্রথম বিভাগে খেলেন। প্রথম-শ্রেণীর খেলোয়াড়ী জীবনে ১৩ খেলায় অংশ নিয়ে মাত্র ১৭ উইকেট পেয়েছেন।
১৯৮২-৮৩ মৌসুমে সফররত অস্ট্রেলিয়া একাদশের বিপক্ষে সভাপতি বোর্ড একাদশের সদস্যরূপে নিজস্ব প্রথম-শ্রেণীর ক্রিকেটের প্রথম খেলায় অংশ নেন। কেপলার ওয়েসেলস ও গ্রেগ চ্যাপেলের উইকেট নিয়ে খেলায় ৬৬ রান খরচায় ২ উইকেট পান। ফলশ্রুতিতে, ক্যান্ডিতে অনুষ্ঠিত সিরিজের একমাত্র টেস্টে অংশগ্রহণের সুযোগ লাভ করেন তিনি। ইতোমধ্যে লেগ স্পিনার হিসেবে প্রতিষ্ঠিত ডিএস ডি সিলভা থাকা সত্ত্বেও দল নির্বাচকমণ্ডলী টেস্ট দলে তাকে রাখেন। কিন্তু, তার এ অন্তর্ভূক্তি ব্যর্থতায় পর্যবসিত হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রোশন গুণরত্নে। ২২ এপ্রিল, ১৯৮৩ তারিখে ক্যান্ডিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯৮২-৮৩ মৌসুমে অস্ট্রেলিয়া দল শ্রীলঙ্কা গমন করে। ক্যান্ডিতে অনুষ্ঠিত ঐ টেস্টে শ্রীলঙ্কার ২৪তম ক্যাপধারী হন। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
অস্ট্রেলিয়া দল ৫১৪/৪ তুলে ইনিংস ঘোষণা করে। ১৭ ওভারে ০/৮৪ লাভ করেন। এছাড়াও, কোন রান সংগ্রহ করতে ব্যর্থ হন। খেলায় তার দল ইনিংস ব্যবধানে পরাজয়বরণ করে। এরফলে, তাকে দলের বাইরে রাখা হয়।
ব্যক্তিগত জীবন
এরপর, মার্কিন যুক্তরাষ্ট্রে অবস্থানরত মাতা ও বোনের সাথে যোগ দিতে চলে যান। আকস্মিকভাবে হৃদযন্ত্রক্রীয়ায় আক্রান্ত হন। অতঃপর ২১ জুলাই, ২০০৫ তারিখে মাত্র ৪৩ বছর বয়সে যুক্তরাষ্ট্রের ক্যালিফোর্নিয়া এলাকায় রোশন গুণরত্নে’র দেহাবসান ঘটে।
শ্রীধরন জগন্নাথন ও অনূঢ়া রাণাসিংহের পর তৃতীয় শ্রীলঙ্কান টেস্ট খেলোয়াড় হিসেবে মৃত্যুবরণ করেন। ওয়েস্ট ইন্ডিজের বিপক্ষে অনুষ্ঠিত ক্যান্ডি টেস্টের প্রথম দিনে শ্রীলঙ্কা দল তার মৃত্যুতে বাহুতে কালো কাপড় পরিধান করে।
স্যাম মেন্ডেজ
থাম্ব|২০১৩ সালে চার্লি অ্যান্ড দ্য চকলেট ফ্যাক্টরি মঞ্চনাটকের উদ্বোধনী রাতে মেন্ডেজ
স্যামুয়েল আলেকজান্ডার মেন্ডেজ, সিবিই (Samuel Alexander Mendes; জন্ম: ১ আগস্ট ১৯৬৫) হলেন একজন ইংরেজ মঞ্চ ও চলচ্চিত্র পরিচালক। তিনি নাট্যধর্মী আমেরিকান বিউটি (১৯৯৯) চলচ্চিত্র নির্মাণ করে শ্রেষ্ঠ পরিচালনার জন্য একাডেমি পুরস্কার ও গোল্ডেন গ্লোব পুরস্কার অর্জন করেন। এছাড়া তিনি অপরাধমূলক রোড টু পার্ডিশন (২০০২) ও জেমস বন্ড চলচ্চিত্র ধারাবাহিকের স্কাইফল (২০১২) ও স্পেক্টার (২০১৫) চলচ্চিত্র পরিচালনার জন্য সমধিক পরিচিতি অর্জন করেন।
তিনি কাবারেট (১৯৯৪), অলিভার! (১৯৯৪), কোম্পানি (১৯৯৫) ও জিপসি (২০০৩) সঙ্গীতধর্মী মঞ্চনাটকের নির্দেশনার জন্য পরিচিত। তিনি ওয়েস্ট এন্ড মঞ্চে প্রথমবারের মত সঙ্গীতধর্মী চার্লি অ্যান্ড দ্য চকলেট ফ্যাক্টরি (২০১৩) মঞ্চনাটক পরিচালনা করেন।
নাট্যকলায় অবদানের জন্য ২০০০ সালে রাণী দ্বিতীয় এলিজাবেথ মেন্ডেজকে কমান্ডার অব দি অর্ডার অব দ্য ব্রিটিশ এম্পায়ারে ভূষিত করেন এবং একই বছর তিনি জার্মানির হামবুর্গের আলফ্রেড ট্যোফার ফাউন্ডেশন থেকে শেকসপিয়ার পুরস্কার লাভ করেন। ২০০৫ সালে তিনি গ্রেট ব্রিটেনের ডিরেক্টরস গিল্ড থেকে আজীবন সম্মাননা পুরস্কার অর্জন করেন। ২০০৮ সালে দ্য ডেইলি টেলিগ্রাফ "ব্রিটিশ সংস্কৃতির ১০০ প্রভাবশালী ব্যক্তি" তালিকায় তাকে ১৫তম স্থান প্রদান করে।
কেফালোনিয়া-ইথাকা ফুটবল ক্লাব অ্যাসোসিয়েশন
কেফালোনিয়া-ইথাকা ফুটবল ক্লাব অ্যাসোসিয়েশন (Ένωση Ποδοσφαιρικών Σωματείων Κεφαλληνίας και Ιθάκης, Kefalonia-Ithaca Football Clubs Association; এছাড়াও সংক্ষেপে কেআইএফসিএ নামে পরিচিত) হচ্ছে গ্রিসের কেফালোনিয়া এবং ইথাকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে আখাইয়া ফুটবল ক্লাব অ্যাসোসিয়েশন হতে আলাদা হওয়ার মাধ্যমে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের আর্গোস্তোলিতে অবস্থিত।
এই সংস্থাটি আঞ্চলিক লীগ এবং আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে কেফালোনিয়া-ইথাকা ফুটবল ক্লাব অ্যাসোসিয়েশনের সভাপতির দায়িত্ব পালন করছেন থেমিস্তোকলিস ভালসামিস।
এল দিয়ারিও দে লিমা
এল দিয়ারিও দে লিমা লিমা, পেরু থেকে প্রকাশিত একটি স্পেনীয় সংবাদপত্র ছিল। এটি লাতিন আমেরিকায় প্রকাশিত প্রাচীনতম দৈনিক পত্রিকা। এটি ১৭৯০ সালে প্রতিষ্ঠিত হয়েছিল।
ভৌত ধ্রুবক
পদার্থবিজ্ঞানে, একটি ভৌত ধ্রুবক হল একটি ভৌত রাশির মান যা সার্বজনীন হিসেবে গৃহীত হয় এবং বিশ্বাস করা হয় যে এর মান সময়ের সাথে পরিবর্তিত হয় নাা।
মন্তব্য
1The values are given in the so-called concise form; the number in brackets is the standard uncertainty, which is the value multiplied by the relative standard uncertainty.
2This is the value adopted internationally for realizing representations of the volt using the Josephson effect.
3This is the value adopted internationally for realizing representations of the ohm using the quantum Hall effect.
ভিভা, ভিভা এ ফ্রেলিমো
ভিভা, ভিভা এ ফ্রেলিমো (পর্তুগিজ: Viva, Viva a FRELIMO; ইংরেজি: Long Live FRELIMO; বাংলা: দীর্ঘজীবী হক ফ্রেলিমো) মোজাম্বিকের জাতীয় সঙ্গীত ছিল ২৫শে জুন, ১৯৭৫ সাল থেকে ৩০শে এপ্রিল, ২০০২ সাল পর্যন্ত।
১৯৭০ সালে জুস্তিনো সিগাউলান চেম্যান গানের কথা দিয়েছেন এবং একে ১৯৭৫ সাল থেকে ১৯৯২ সালে মোজাম্বিকের প্রধান রাজনৈতিক দলার স্বাধীনতা উদযাপনে ব্যবহার করা হত। ১৯৯২ সালে, বহুদলীয় নির্বাচনের পরে গানের কথা সরিয়ে দেওয়া হয়েছিল। কারণ তাদের কাছে একটি বহুদলীয় দেশের জাতীয় সঙ্গীত হিসেবে বেমানান অনুভব করা হয়েছিল।
এপ্রিল ১৯৯৭, মোজাম্বিকের সরকার একটি প্রতিযোগিতা চালু করণে যে, কে সর্বোত্তম একটি নতুন সঙ্গীত লেখতে পারে। ৩০শে এপ্রিল, ২০০২ সালে পাত্রিয়া আমাদা মোজাম্বিকের জাতীয় সঙ্গীত হিসেবে গ্রহণ করা হয়।
দেওমালি
দেওমালি (Deomali) ভারতের অরুনাচল প্রদেশ রাজ্যের টিরাপ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দেওমালি শহরের জনসংখ্যা হল ৬০৬০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে দেওমালি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
লেবু
লেবু (সাইট্রাস লিমন ) মূলত রুটেসি পরিবারের ছোট চিরসবুজ সপুষ্পক উদ্ভিদের একটি প্রজাতি। এটি দক্ষিণ এশিয়া সাধারণত, উত্তর পূর্ব ভারতের একটি স্থানীয় গাছ।
এই গাছের উপবৃত্তাকার হলুদ ফলটি সারা বিশ্বে রান্নার কাজ এবং রান্নার কাজ ছাড়াও বিভিন্ন উদ্দেশ্যে ব্যবহৃত হয়; মূলত এটির রসের জন্য। এটির রস রান্না ও পরিষ্কারের উভয় কাজেই ব্যবহার করা হয়। লেবুর শাঁস এবং খোসাও রান্না এবং বেকিংয়ে ব্যবহৃত হয়। লেবুর রসে প্রায় ২.২ পিএইচ এর  প্রায় ৫% থেকে ৬% সাইট্রিক অ্যাসিড, যার কারণে এটি টক স্বাদযুক্ত হয়। লেবুর রস টক স্বাদযুক্ত হওয়ায় এটিকে পানীয় এবং খাবার, যেমন লেবুর শরবত এবং 'লেবু মেরিংয়ে পাইয়ের' মূল উপাদান হিসাবে ব্যবহার করা হয়।চট্টগ্রাম অঞ্চলে লেবুকে "হঁজি" বলে। নোয়াখালীতে লেবুকে "কাগজী" বলে।
ইতিহাস
থাম্ব| লেবুর বাহিরের পৃষ্ঠ এবং প্রস্থচ্ছেদ লেবুর উৎপত্তি অজানা, যদিও লেবু আসামে (উত্তর-পূর্ব ভারতের একটি অঞ্চল), উত্তর বার্মা বা চীনে প্রথম জন্মেছিল বলে ধারণা করা হয়। একটি জিনোমিক গবেষণায়, এটি টক কমলা ও সাইট্রনের মধ্যে একটি সংকর বলে ইঙ্গিত পাওয়া যায়।
খ্রিস্টীয় দ্বিতীয় শতাব্দীর পরে, প্রাচীন রোমের সময়কালে, দক্ষিণ ইতালির নিকট হয়ে লেবু ইউরোপে প্রবেশ করে। তবে সেগুলো ব্যাপকভাবে চাষ করা হত না। পরে পারস্য, তারপরে ইরাক ও মিশরে ৭০০ খ্রিস্টাব্দের দিকে লেবুর প্রচলন করা হয়। সাহিত্যে সর্বপ্রথম লেবুর বর্ণনা পাওয়া যায় আরবি ভাষায় লিখিত একটি প্রবন্ধে। ইসলামের প্রাথমিক যুগের বাগানগুলোতে লেবু গাছকে শোভাবর্ধক গাছ হিসেবে লাগানো হত। ১০০০-১১৫০ খ্রিস্টাব্দের মধ্যে এটি আরব ও ভূমধ্যসাগরীয় অঞ্চলে ছড়িয়ে পড়ে। স্পেনের আন্দালুসিয়ায় লেবু ও বাতাবিলেবু গাছের চাষ সম্পর্কিত একটি নিবন্ধ ইবনে আল-আওওয়ামের দ্বাদশ শতাব্দীর কৃষি বিষয়ক বই বুক অন এগ্রিকালচারে প্রকাশিত হয়েছে।
পঞ্চদশ শতাব্দীর মাঝামাঝি সময়ে ইউরোপের জেনোভায় প্রথম লেবুর পর্যাপ্ত চাষ শুরু হয়। পরে ১৪৯৩ সালে ক্রিস্টোফার কলম্বাস হিস্প্যানিওলায় তাঁর ভ্রমণে লেবুর বীজ নিয়ে আসলে আমেরিকায় লেবুর প্রচলন ঘটে। স্প্যানিশ বিজয় পুরো বিশ্ব জুড়ে লেবুর বীজ ছড়িয়ে দিতে সহায়তা করেছিল। এটি মূলত একটি শোভাবর্ধক উদ্ভিদ এবং ওষুধের জন্য ব্যবহৃত হত। উনিশ শতকে ফ্লোরিডা এবং ক্যালিফোর্নিয়ায় ক্রমবর্ধমানভাবে লেবু রোপণ করা হয়।
মধ্যপ্রাচ্য lemon (লেবু) শব্দটির উৎস হতে পারে। শব্দটি আরবি laymūn বা līmūn এবং ফার্সি līmūn থেকে প্রাচীন ফরাসি ভাষায় limon হয়ে তারপর ইতালিয়ান limone হয়;এটি সাইট্রাস জাতীয় ফলের জাতিগত নাম, যার একটি একজাতীয় সংস্কৃত নাম (nimbu, "লেবু ")।
বৈচিত্র্য
থাম্ব|310x310পিক্সেল| ফ্রেঞ্জ ইউজেন কোহলারের আঁকা লেবুর শ্রেনিবিন্যাসগত বিস্তারিত চিত্র। 'বনি ব্রাই' জাতের লেবু, আবদ্ধ মসৃণ, পাতলা খোসাযুক্ত এবং বীজবিহীন। এগুলির বেশিরভাগই আমেরিকার সান দিয়েগো কাউন্টিতে জন্মে।
'ইউরেকা' জাতটি বছরব্যাপী এবং প্রচুর পরিমাণে উৎপাদিত পায়। এটি সুপারমার্কেটে প্রচলিত লেবু, সারা বছর জুড়ে একসাথে ফল ও ফুল উৎপাদন হওয়ার কারণে এটি 'ফোর সিজনস' ( কোয়াটর সায়সনস) নামেও পরিচিত। বাসাবাড়িতেও এই জাতের লেবুর গাছ পাওয়া যায়। বৈচিত্র্যময় সবুজ এবং হলুদ রঙের খোসার গোলাপী শাঁসের ইউরেকা জাতের লেবুও আছে।
লিসবন লেবুর সাথে ইউরেকা এবং সুপারমার্কেটে অন্যান্য প্রচলিত লেবুর খুব মিল। এটি ইউরেকা জাতটির চেয়ে মসৃণ, খোসা পাতলা এবং এর বীজ কম থাকে বা থাকে না। সাধারণত এটিতে ইউরেকা জাতটির চেয়ে বেশি রস পাওয়া যায়।
'ফেমিনেলো সেন্ট টেরেসা' বা 'সোরেরেন্টো' হল ইতালির স্থানীয় লেবুর একটি জাত। এই লেবুর খোসার উপরের অংশ তেলে ভরপুর। ঐতিহ্যগতভাবে এই জাতটি লিমোনসেলো তৈরিতে ব্যবহৃত ।
'ইয়েন বেন' হল লেবুর একটি অস্ট্রেলিয়ান জাত।
পুষ্টি এবং ফাইটোকেমিক্যালস
লেবু ভিটামিন সি এর সমৃদ্ধ উৎস, যা ১০০ গ্রাম রেফারেন্স পরিমাণে (টেবিল) দৈনিক প্রয়োজনীয়তার ৬৪% সরবরাহ করে। অন্যান্য প্রয়োজনীয় পুষ্টি উপাদানগুলি পরিমাণে কম থাকে।
লেবুতে পলিফেনলস, টের্পেনস এবং ট্যানিন সহ অসংখ্য ফাইটোকেমিক্যাল রয়েছে। লেবুর রসে বাতাবিলেবুর রসের চেয়ে কিছুটা বেশি সাইট্রিক অ্যাসিড থাকে (প্রায় ৪৭ গ্রাম/লিটার)। লেবুর রসে জাম্বুরার রসের প্রায় দ্বিগুণ এবং কমলার রসের প্রায় পাঁচগুণ বেশি সাইট্রিক এসিড পাওয়া ।
রন্ধনসম্পর্কীয় ব্যবহার
লেবুর রস, বহিরাবরণ এবং খোসা বিভিন্ন ধরনের খাবার ও পানীয়তে ব্যবহৃত হয়। মারমালেড, লেবু দই এবং লেবু লিকার তৈরি করতে লেবুর সব অংশ ব্যবহৃত হয়। লেবু টুকরা এবং লেবুর খোসা খাবার এবং পানীয়ের গার্নিশ হিসাবে ব্যবহৃত হয়। লেবুর খোসার উপরের অংশ বা ফলের খোসার উপরের অংশ ঝাঁঝরি করে পাওয়া অংশ বেকড করা পণ্য, পুডিং, ভাত এবং অন্যান্য খাবারের স্বাদ যোগ করতে ব্যবহৃত হয়।
রস
লেবুর রস শরবত, কোমল পানীয় এবং ককটেল তৈরিতে ব্যবহৃত হয়। এটি মাছ মেরিনেড করার জন্য ব্যবহৃত হয়,এটির অ্যাসিড মাছের অ্যামাইনো যৌগগুলোকে অনুদ্বায়ী অ্যামোনিয়াম লবণে রূপান্তর করার মাধ্যমে নিরপেক্ষ করে। এটির অ্যাসিড মাংসের  শক্ত কোলাজেন ফাইবারকে আংশিক হাইড্রোলাইজ করে এটিকে কোমল করে তোলে। যুক্তরাজ্যে, বিশেষত শ্রোভ মঙ্গলবারে, প্যানকেকে প্রায়শই লেবুর রস ব্যবহার করা হয়,  ।
লেবুর রস কিছু নির্দিষ্ট খাবার যেগুলো কেটে রাখলে বাতাসের অক্সিজেনের সঙ্গে রাসায়নিকভাবে যুক্ত হয় এবং বাদামী হয়ে যায় (এনজাইমেটিক ব্রাউনিং ) সেগুলোর ক্ষেত্রে স্বল্প-মেয়াদী প্রিজারভেটিভ হিসেবেও ব্যবহৃত হয় যেমন: আপেল, কলা এবং অ্যাভোকাডো। কারণ এর অ্যাসিড এনজাইমগুলোর কার্যকারিতা নষ্ট করে ।
খোসা
মরোক্কোতে লেবুগুলি বয়াম বা নুনের পিপায় সংরক্ষণ করা হয়। লবণ খোসা ভেদ করে, সেটাকে নরম করে এবং তাদের ঠিক রাখে করে যাতে তারা প্রায় অনির্দিষ্টকালের জন্য স্থায়ী হয়। সংরক্ষিত লেবুগুলো বিভিন্ন ধরনের খাবারে ব্যবহৃত হয়। সিসিলিয়ান, ইতালিয়ান, গ্রীক এবং ফরাসি খাবারগুলিতেও সংরক্ষণ করা লেবু পাওয়া যেতে পারে।
পেকটিন তৈরিতেও খোসা ব্যবহার করা যেতে পারে।পেকটিন হল একধরনের পলিস্যাকারাইড যা জেলিং এজেন্ট এবং স্ট্যাবিলাইজার হিসাবে খাবার বা অন্যান্য পণ্যে ব্যবহৃত হয়।
তেল
লেবুর খোসার তেলযুক্ত কোষ থেকে লেবুর তেল বের করা হয়। একটি মেশিনে কোষগুলিকে ভাঙা হয় এবং সব তেল বের করে আনতে পানির স্প্রে ব্যবহার করা হয় ।সেন্ট্রিফিউগেশন এর মাধ্যমে তেল জলের মিশ্রণটি ফিল্টার করে তেল আলাদা করা হয়।
পাতা
লেবু গাছের পাতা চা তৈরি করতে এবং রান্না করা মাংস ও সামুদ্রিক খাবার প্রস্তুত করতে ব্যবহৃত হয়।
শিল্প
গাঁজন- ভিত্তিক প্রক্রিয়াগুলো উন্নত হওয়ার আগে লেবু সাইট্রিক অ্যাসিডের প্রাথমিক বাণিজ্যিক উৎস ছিল।
সুগন্ধ
লেবুর তেল অ্যারোমাথেরাপিতে ব্যবহার করা হয়ে থাকে। লেবুর তেলের সুগন্ধ মানুষের রোগ প্রতিরোধ ক্ষমতাকে প্রভাবিত করে না, তবে উদ্বেগ মুক্ত করতে অবদান রাখতে পারে।
অন্যান্য
এমন একটি শিক্ষামূলক বৈজ্ঞানিক পরীক্ষায রয়েছে যেখানে একটি লেবুতে তড়িৎদ্বার সংযুক্ত করে সেটিকে বিদ্যুত উৎপাদন করার জন্য ব্যাটারি হিসাবে ব্যবহার করা হয়। যদিও খুব কম শক্তি উৎপন্ন হয়,তবে বেশ কয়েকটি লেবু ব্যাটারি হিসেবে কাজ করে একটি ছোট ডিজিটাল ঘড়িকে চালু রাখতে পারে। এই পরীক্ষাগুলো অন্যান্য ফল এবং শাকসবজির ক্ষেত্রেও কাজ করে।
তাপ প্রদান করে লেবুর রসকে সাধারণ অদৃশ্য কালি হিসাবে ব্যবহার করা যেতে পারে।
লেবুর রস চুলের স্বর্ণাভ রঙ বাড়াতে ব্যবহার করা যায়।আর্দ্রতাযুক্ত চুল সূর্যের আলোতে প্রকাশিত হওয়ার পর এটি প্রাকৃতিকভাবে রঙটি লক্ষণীয় করে তোলে। সাইট্রিক অ্যাসিড ব্লিচ হিসাবে কাজ করার কারণে এটি ঘটে।
উদ্যানপালনবিদ্যা
লেবুর বেড়ে উঠতে সর্বনিম্ন তাপমাত্রা প্রায় থাকা প্রয়োজন, তাই তারা সারাবছর উষ্ণ জলবায়ুতে শক্ত থাকে না, তবে তারা পরিণত হওয়ার সাথে সাথে শক্ত হয়ে ওঠে। সাইট্রাস জাতীয় উদ্ভিদের ক্ষেত্রে সবচেয়ে লম্বা ডালটি উপর থেকে কেটে কেটে গাছটিকে ঝোপের মতো বৃদ্ধি পেতে দিতে হয় এবং অন্তত বেশি লতাপাতা যুক্ত ডালগুলো ছাঁটাই করতে হয়। পুরো গ্রীষ্ম জুড়ে সবচেয়ে সতেজভাবে বর্ধনশীল অংশগুলোর আগা ভেঙে দিলে তা গাছটি অনেক বেশি  আচ্ছাদিত হয়ে বেড়ে ওঠানিশ্চিত করে। যেহেতু পরিপক্ব গাছে অযাচিত, দ্রুত বর্ধনশীল ছোট ছোট কচি ডাল বেড়ে উঠতে পারে ("ওয়াটার শুট" নামেও পরিচিত), তাই সেগুলো গাছের নীচের বা মাঝের মূল শাখা থেকে তুলে ফেলা হয়।
রঙ-ভিত্তিক সহানুভূতিমূলক যাদুর ফলস্বরূপ লেবু গাছের কাছে প্রস্রাব করার প্রথাটি  চালু হয়ে পারে থাকতে পারে।
যুক্তরাজ্যের "মায়ার" এবং "ভ্যারিগাটা" জাত দুটির চাষাবাদে রয়্যাল হর্টিকালচারাল সোসাইটির অ্যাওয়ার্ড গার্ডেন মেরিট অর্জিত হয়েছে (২০১৭ সালে নিশ্চিতকৃত )।